કેરળમાં રાહત અને બચાવ મામલે કોઇ જાતની રાજરમત રમવાનો ઉદ્દેશ ન હોવાનું જણાવતા પ્રભુએ જણાવ્યું હતું કે સરકારે ઉદ્યોગપતિઓ અને સીઆઇઆઇ તથા ફિક્કી જેવી વ્યાપારિક સંસ્થાઓને તેઓ પૂરગ્રસ્ત કેરળના લોકોને જે રીતે મદદ કરવા ઇચ્છતા હોય એ રીતે મદદ કરવાની સલાહ આપી છે. અમે રાહત સામગ્રી ભેગી નથી કરી રહ્યા, પણ અમે ફક્ત સુવિધા પૂરી પાડી રહ્યા છીએ. આ રીતે વસ્તુઓ ભેગી કરીને એના પર અમારો સિક્કો મારવાનો શો અર્થ છે? અમે આ મામલે કશી રાજનીતિ રમવા નથી માગતા, એમ તેમણે કહ્યું હતું.